Pooler

Pooler on kaupunki Yhdysvaltain eteläisessä Georgian osavaltiossa. Sen pinta-ala on 74,7 km² (vettä 0,5 km²) ja asukasluku 16 387 (2009).http://factfinder.census.gov/servlet/SAFFPopulation?_event=Search&geo_id=16000US1313688&_geoContext=01000US%7C04000US13%7C16000US1313688&_street=&_county=Pooler&_cityTown=Pooler&_state=04000US13&_zip=&_lang=en&_sse=on&ActiveGeoDiv=geoSelect&_useEV=&pctxt=fph&pgsl=160&_submenuId=population_0&ds_name=null&_ci_nbr=null&qr_name=null&reg=null%3Anull&_keyword=&_industry= Asukkaista 87,75 prosenttia on valkoisia ja 7,85 prosenttia mustia. Kaupunki sai nimensä rautateiden työntekijän Robert William Poolerin mukaan. Yhdysvaltain sisällissodan aikana Pooler oli rautatien viimeinen pysäkki ennen Savannahia. Vuoden 1864 joulukuussa William Tecumseh Shermanin johtamat Pohjoisvaltioiden upseerit pitivät kokouksen Poolerissa.

Nykyään Pooler on Chathamin piirikunnan länsiosan taloudellinen keskus. Kaupungin Godley Station -niminen liikekeskus on vetänyt puoleensa suuryrityksiä, kuten brittiläisen rakennusliikkeen J. C. Bamfordin. Poolerissa on muun muassa kolme koulua (high schoolia ei kuitenkaan ole), kansainvälinen lentokenttä (itse asiassa Savannahin ja Poolerin välillä), ravintoloita, supermarketeja, elokuvateatteri, keilarata ja Mighty 8th Airforce Museum -niminen sotamuseo.

Lähteet

 Aiheesta muualla 

Luokka:Georgian osavaltion kaupungit